
DR 31.10.2016                                                                                                                                                   19               

 

Timbalan Yang di-Pertua [Dato' Sri Haji Ismail bin Haji Mohamed Said]: Ya 
sebelum saya menjemput Yang Berhormat Kuala Pilah untuk menyambung ucapan kita 
tinggal lagi dua hari, hari ini dan esok untuk perbahasan di Peringkat Dasar. Senarai yang 
diserahkan kepada Tuan Yang di-Pertua seramai 35 orang. Jadi kita hadkan masa 20 minit. 
Sila Yang Berhormat Kuala Pilah. Yang Berhormat Kuala Pilah menyambung ucapan, Yang 
Berhormat Parit Sulong sabar ya.  

 

11.35 pg. 

Dato' Sri Hasan bin Malek [Kuala Pilah]: Kita menyambung apa yang terputus 
hari itu. Bismillahi Rahmanir Rahim. Tuan Yang di-Pertua, pertamanya ingin izinkan saya 
mengucapkan ribuan terima kasih di atas peluang ini bagi saya menyampaikan perbahasan 
bagi penggal keempat Parlimen Ketiga Belas 2016 ini khususnya berkenaan dengan Bajet 
2017. Peluang dan ruang yang diberikan ini amat saya hargai dan kepada Allah SWT 
dipanjatkan seluruh rasa syukur. 

Kerajaan Barisan Nasional hari ini terus berada dalam keadaan kukuh dan stabil 
meskipun di atas landasan politik dan ekonomi yang tidak menentu. Biar bagaimana 
sekalipun suasana ekonomi domestik dan luar negara, kita tidak sesaat pun lupa akan 
tanggungjawab dan amanah terhadap rakyat. Ini jelas disebut berulang kali oleh Yang Amat 
Berhormat Perdana Menteri selaku Menteri Kewangan ketika membentangkan Bajet 2017 
Jumaat lalu dalam apa yang beliau ungkapkan sebagai rakyat sentrik, people centric. 
Kerajaan ini juga yang telah membuktikan di saat suasana perjalanan ekonomi negara 
berdepan dengan cabaran termasuk kejatuhan nilai ringgit, kita tidak pernah sejengkal pun 
membiarkan hidup rakyat terumbang ambing dalam bebanan dan senantiasa berusaha 
untuk membantu dalam memperbaiki taraf hidup seharian mereka. 

Saya percaya dan amat meyakini bahawa di bawah pimpinan Yang Amat 
Berhormat Perdana Menteri Malaysia Dato' Sri Mohd. Najib bin Tun Abdul Razak dan 
barisan pimpinan kerajaan tiada usaha yang tidak dibuat, tiada peluang yang tidak diterokai 
serta tiada rakyat yang tidak dibela. Semua ini adalah demi kesejahteraan dan 
kelangsungan hidup setiap diri warga di negara tercinta ini. 

Tuan Yang di-Pertua, umum menyedari bahawa dunia kini sedang merasakan 
bahang ketidaktentuan ekonomi. Malaysia juga tidak terkecuali. Mengapa pula perlu ada 
sebilangan dari kita di Dewan yang mulia ini berterusan menuding jari ke arah kerajaan 
sahaja tanpa bersedia untuk berhujah dengan rasional di dalam Dewan yang mulia ini. 
Apatah lagi sifat biadab keluar daripada Dewan waktu pembentangan bajet itu pun 
menunjukkan kerakusan mereka. 

Oleh kerana itu Tuan Yang di-Pertua, apa yang jelas adalah pertumbuhan dalam 
negara kadar KDNK kita kekal tumbuh pada kadar 4.3 peratus tahun ini dan diunjur pada 
kadar 4.6 peratus tahun hadapan. KNDK Malaysia jauh lebih baik daripada beberapa 
negara yang setanding seperti Korea Selatan yang mencatat 2.7 peratus tahun 2016 dan 
diunjur hanya 3 peratus tahun hadapan. Begitu juga Singapura pada kadar 1.7 peratus 
tahun ini dan hanya 2.2 peratus tahun hadapan. Ini membuktikan bahawa dasar fiskal dan 
inisiatif yang dilakukan oleh kerajaan selama ini berada pada landasan yang tepat. 

Kita tidak boleh menafikan bahawa strategi untuk mengurangkan kebergantungan 
terhadap hasil petroleum dengan melihat sumber hasil lain adalah satu langkah yang amat 
bijak. Oleh itu langkah mengekalkan GST pada kadar 6 peratus adalah demi 
memperkukuhkan sumber pendapatan negara di samping tidak membebankan rakyat. 
Tuduhan-tuduhan sebelum ini mengatakan GST akan dinaikkan, itu semuanya karut 
belaka. Inilah dia sifat-sifat yang diuar-uarkan oleh pihak pembangkang. 

Untuk terus memacu ekonomi negara, turut menjadi hasrat dan harapan saya agar 
kerajaan terus menumpukan seluruh perhatian kepada strategi sedia ada. Kita tidak boleh 
lemah untuk terus meningkatkan lagi kadar pelaburan langsung asing atau dengan izin 
foreign direct investment (FDI). Hanya dengan pertambahan bilangan FDI ini, ekonomi akan 
terus mengukuh dan sekali gus mencambahkan juga peluang pekerjaan buat rakyat 
Malaysia. 

 

 



Timbalan Yang di-Pertua [Dato' Sri Haji Ismail bin Haji Mohamed Said]: Ya sebelum saya menjemput Yang Berhormat Kuala Pilah untuk menyambung ucapan kita tinggal lagi dua hari, hari ini dan esok untuk perbahasan di Peringkat Dasar. Senarai yang diserahkan kepada Tuan Yang di-Pertua seramai 35 orang. Jadi kita hadkan masa 20 minit. Sila Yang Berhormat Kuala Pilah. Yang Berhormat Kuala Pilah menyambung ucapan, Yang Berhormat Parit Sulong sabar ya. 11.35 pg. Dato' Sri Hasan bin Malek [Kuala Pilah]: Kita menyambung apa yang terputus hari itu. Bismillahi Rahmanir Rahim. Tuan Yang di-Pertua, pertamanya ingin izinkan saya mengucapkan ribuan terima kasih di atas peluang ini bagi saya menyampaikan perbahasan bagi penggal keempat Parlimen Ketiga Belas 2016 ini khususnya berkenaan dengan Bajet 2017. Peluang dan ruang yang diberikan ini amat saya hargai dan kepada Allah SWT dipanjatkan seluruh rasa syukur. Kerajaan Barisan Nasional hari ini terus berada dalam keadaan kukuh dan stabil meskipun di atas landasan politik dan ekonomi yang tidak menentu. Biar bagaimana sekalipun suasana ekonomi domestik dan luar negara, kita tidak sesaat pun lupa akan tanggungjawab dan amanah terhadap rakyat. Ini jelas disebut berulang kali oleh Yang Amat Berhormat Perdana Menteri selaku Menteri Kewangan ketika membentangkan Bajet 2017 Jumaat lalu dalam apa yang beliau ungkapkan sebagai rakyat sentrik, people centric. Kerajaan ini juga yang telah membuktikan di saat suasana perjalanan ekonomi negara berdepan dengan cabaran termasuk kejatuhan nilai ringgit, kita tidak pernah sejengkal pun membiarkan hidup rakyat terumbang ambing dalam bebanan dan senantiasa berusaha untuk membantu dalam memperbaikitaraf hidup seharian mereka. Saya percaya dan amat meyakini bahawa di bawah pimpinan Yang Amat Berhormat Perdana Menteri Malaysia Dato' Sri Mohd. Najib bin Tun Abdul Razak dan barisan pimpinan kerajaan tiada usaha yang tidak dibuat, tiada peluang yang tidak diterokai serta tiada rakyat yang tidak dibela. Semua ini adalah demi kesejahteraan dan kelangsungan hidup setiap diri warga di negara tercinta ini. Tuan Yang di-Pertua, umum menyedari bahawa dunia kini sedang merasakan bahang ketidaktentuan ekonomi. Malaysia juga tidak terkecuali. Mengapa pula perlu ada sebilangan dari kita di Dewan yang mulia ini berterusan menuding jari ke arah kerajaan sahaja tanpa bersedia untuk berhujah dengan rasional di dalam Dewan yang mulia ini. Apatah lagi sifat biadab keluar daripada Dewan waktu pembentangan bajet itu pun menunjukkan kerakusan mereka. Oleh kerana itu Tuan Yang di-Pertua, apa yang jelas adalah pertumbuhan dalam negara kadar KDNK kita kekal tumbuh pada kadar 4.3 peratus tahun ini dan diunjur pada kadar 4.6 peratus tahun hadapan. KNDK Malaysia jauh lebih baik daripada beberapa negara yang setanding seperti Korea Selatan yang mencatat 2.7 peratus tahun 2016 dan diunjur hanya 3 peratus tahun hadapan. Begitu juga Singapura pada kadar 1.7 peratus tahun ini dan hanya 2.2 peratus tahun hadapan. Ini membuktikan bahawa dasar fiskal dan inisiatif yang dilakukan oleh kerajaan selama ini berada pada landasan yang tepat. Kita tidak boleh menafikan bahawa strategi untuk mengurangkan kebergantungan terhadap hasil petroleum dengan melihat sumber hasil lain adalah satu langkah yang amat bijak. Oleh itu langkah mengekalkan GST pada kadar 6 peratus adalah demi memperkukuhkan sumber pendapatan negara di samping tidak membebankan rakyat. Tuduhan-tuduhan sebelum ini mengatakan GST akan dinaikkan, itu semuanya karut belaka. Inilah dia sifat-sifat yang diuar-uarkan oleh pihak pembangkang. Untuk terus memacu ekonomi negara, turut menjadi hasrat dan harapan saya agar kerajaan terus menumpukan seluruh perhatian kepada strategi sedia ada. Kita tidak boleh lemah untuk terus meningkatkan lagi kadar pelaburan langsung asing atau dengan izin foreign direct investment (FDI). Hanya dengan pertambahan bilangan FDI ini, ekonomi akan terus mengukuh dan sekali gus mencambahkan juga peluang pekerjaan buat rakyat Malaysia.